Ellen Johnson Sirleaf

**Ellen Johnson Sirleaf** an haife ta ne a ranar 29 ga watan Oktoban 1938 a garin Monrobia ta kasar Liberia wacce ta kasance shugabar kasar Liberia ta 24 a tsakanin 2006 zuwa 2018. Sirleaf ita ce mace ta farko da aka fara zaba a matsayin shugabar kasa a fadin nahiyar Afrika.

An haifi Sirleaf a Monrovia ga mahaifin Gola da mahaifiyar Kru-Jamus. Ta yi karatu a Kwalejin Afirka ta Yamma. Ta yi karatu a Amurka, inda ta yi karatu a Madison Business College, University of Colorado Boulder, da Harvard University. Ta koma Laberiya don yin aiki a gwamnatin William Tolbert a matsayin mataimakiyar ministar kudi daga 1971 zuwa 1974. Daga baya, ta sake yin aiki a yammacin duniya, da bankin duniya na Caribbean da Latin Amurka. A 1979, ta sami nadin majalisar ministoci a matsayin ministar kudi, ta yi aiki har zuwa 1980.

Bayan da Samuel Doe ya kwace mulki a shekarar 1980 a wani juyin mulki da kuma kisa Tolbert, Sirleaf ta gudu zuwa Amurka. Ta yi aiki da Citibank sannan ta yi aiki da bankin Equator. Ta koma Laberiya don yin takarar kujerar sanata a gundumar Montserrado a 1985, zaben da aka yi ta cece-kuce. An kama ta ne sakamakon sukar da ta yi wa gwamnatin soja a shekarar 1985 kuma an yanke mata hukuncin daurin shekaru goma a gidan yari, ko da yake daga baya aka sake ta.Sirleaf ta ci gaba da shiga harkokin siyasa. Ta zo matsayi na biyu a zaben shugaban kasa na 1997, wanda Charles Taylor ya lashe.

Ta lashe zaben shugaban kasa na 2005 kuma ta hau kan karagar mulki a ranar 16 ga Janairun 2006. An sake zabe ta a shekarar 2011. Ita ce mace ta farko a Afirka da aka zaba a matsayin shugabar kasarta. Ta samu lambar yabo ta zaman lafiya ta Nobel a shekarar 2011, saboda la'akari da kokarin da ta yi na shigar da mata cikin shirin wanzar da zaman lafiya. Ta samu lambobin yabo da dama saboda shugabancinta. A watan Yunin 2016 ne aka zabi Sirleaf a matsayin shugabar kungiyar raya tattalin arzikin kasashen yammacin Afirka, wanda hakan ya sa ta zama mace ta farko da ta rike wannan mukami tun bayan da aka kirkiro ta.

## Karatu
Sirleaf ta yi karatunta ne a College of West Afrika inda ta fara da karantar darasin ilimin lissafi, ta kuma kammala karatun nata ne kasar Amurka, sannan ta kuma yi karatu a Madison Business College da kuma jami’ar Harbard. Ta sake komawa kwalejin CWA inda ta yi digirinta tare da samun Bachelor of Arts a fannin tattalin arziki a cibiyar tattalin arziki ta jami’ar Colorado Boulder, ta kuma halarci jami’ar Harbard, ta yi digirinta na biyu a fannin gudanar da mulki.  

## Aiki

Bayan kammala karatunta ta koma kasarta na Liberia domin yin aiki a gwamnatin William Tolberst a matsayin mataimakiyar ministan kudi daga 1971 zuwa 1974. Daga baya kuma ta yi aiki a yammaci, aikin babban bankin duniya a Caribbean da kuma Latin America. A shekarar 1979, aka nadata mukamin ministan kudi wacce ta yi a shekarar 1980. Daga baya kuma ta yi aiki da Citibank daga baya kuma ta nausa bankin Ekuator. Ta sake komawa kasar Laberiya domin kujerar sanatan Montserrado a 1985, zabe wanda ya wanda ya cika da hatsaniya.
Madam Sirleaf dai ta cigaba da kutsa kanta cikin lamarin siyasa. A karin farko a shekarar 1997 ta nemi takarar shugaban kasa amma Charles Taylor ya kada ita.

## Shugabanci

A shekarar 2005 ta samu nasarar zama shugaban kasa bayan cin zabe da ta yi, inda ta shiga ofishinta a ranar 16 ga watan Janairun 2016. An sake zabinta shugaban kasar a 2011. Ita ce mace ta farko da aka fara zaba a matsayin shugaban kasa guda a dukanin nahiyar Afrika. Ta samu nasarar lashe kambun Nobel Peace Price a 2011, wanda aka bata bisa himmar da ta nuna wajen daukaka daraja da kimar mata a Afrika da ma duniya. Sannan ta samu lambobin yabo daban-daban bisa kwazonta bisa kyautata shugabanci na kwarai.
A watan Yunin 2016 aka zabi Sirleaf a matsayin shugabar ECOWAS, wacce ta sake zama mace ta farko da ta fara shugabanta wannan babbar kungiyar tun da aka kafata. Ta auri mijinta James Sirleaf wanda ya taimaka mata wajen cimma nasarori daban-daban, sun kuma haifi ‘ya’ya hudu a tare.
A shekarar 1992, Sirleaf ta kasance daraktan shirin majalisar dinkin duniya, wacce jami’ar da ke kula da shiyya guda tare da zama mai taimaka wa babban sakataren majalisar dinkin duniya. A lokacin da take aiki da UN, taan daga cikin muhimman mutane bakwai da aka fitar a 1999 da aka daura musu alhakin bincikar kisan mummuken Rwanda.

## Lambobin Yabo

Lambobin yabon da ta samu a rayuwarta suna da matukar yawa, ta kuma zama kallabi a tsakanin rayuwa.

## Manazarta